CELEX: 62021TN0039
Language: hr
Date: 2021-01-25 00:00:00
Title: Predmet T-39/21: Tužba podnesena 25. siječnja 2021. – PP i dr./Parlament

29.3.2021   
            
            
               HR
            
            
               Službeni list Europske unije
            
            
               C 110/33
            
         
      Tužba podnesena 25. siječnja 2021. – PP i dr./Parlament
      (Predmet T-39/21)
      (2021/C 110/37)
      Jezik postupka: francuski
      
         Stranke
      
      
         Tužitelji: PP, PQ, PR, PS i PT (zastupnik: M. Casado García-Hirschfeld, odvjetnik)
      
         Tuženik: Europski parlament
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  proglasi ovu tužbu dopuštenom i osnovanom;
               
            
                  —
               
               
                  poništi pobijane odluke;
               
            
                  —
               
               
                  poništi, prema potrebi, odluke o odbijanju žalbi koje su podnijeli tužitelji u smislu članka 90. stavka 2. Pravilnika;
               
            
                  —
               
               
                  naloži Parlamentu da naknadi neimovinsku štetu koja je procijenjena ex equo et bono na iznos od 1 000 eura po osobi;
               
            
                  —
               
               
                  naloži Parlamentu da nadoknadi imovinsku štetu koja odgovara 25 % njihove naknade i da isplati kompenzacijske kamate i u međuvremenu dospjele zatezne kamate;
               
            
                  —
               
               
                  naložiti tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe protiv odluke Parlamenta od 31. ožujka 2020. o radu na određeno vrijeme na nepuno radno vrijeme izvan mjesta rada zbog obiteljskih razloga kao reakcija na bolest COVID-19 („odluka o nepunom radnom vremenu 75 % COVID”) i svake pojedinačne odluke u tom pogledu koja se na njih odnosi, tužitelji ističu četiri tužbena razloga.
      
                  1.
               
               
                  Prvi tužbeni razlog koji se temelji na prigovoru nezakonitosti jer su pobijane odluke donesene primjenom nezakonitih internih pravila.
               
            
                  2.
               
               
                  Drugi tužbeni razlog podijeljen je u dva dijela:
                  
                              —
                           
                           
                              prvi dio temelji se na povredi članka 4. Priloga VII. Pravilnika o osoblju za dužnosnike Europske unije (u daljnjem tekstu: Pravilnik) i postojanju očite pogreške u ocjeni time što je tuženik očito povrijedio koncept života u inozemstvu;
                           
                        
                              —
                           
                           
                              drugi dio temelji se na povredi članaka 62. i 69. Poslovnika i povredi načela zakonitosti i pravne sigurnosti.
                           
                        
            
                  3.
               
               
                  Treći tužbeni razlog koji se temelji na povredi načela jednakosti postupanja i nediskriminacije te povredi načela dobre uprave i dužnosti brižnog postupanja.
               
            
                  4.
               
               
                  Četvrti tužbeni razlog koji se temelji na povredi članka 85. Poslovnika u vezi s povratom neosnovano plaćenih iznosa.
               
            Konačno, tužitelji zahtijevaju naknadu neimovinske i imovinske štete koju su pretrpjeli zbog pobijanih odluka.